E miz Du 2009 en doa lakaet Soig Siberil e 7vet albom solo da zont er-maez, e ti Coop Breizh. Un bladenn evit enoriñ Kreiz-Breizh gant tonioù sonaozet pe kempennet diwar levezonoù keltiek.    Petra bennak meo personel-kenañ an oberenn-se, Soig en deus bet choant  memes tra da lakaat un nebeud mignoned dezhañ da gemer perzh en abadenn. Evel-se en em gaver gant Jamie Mac Mennemy, Nolwenn Korbell pe Patrice Marzin.  Goulennet en deus ivez digant ur skrivagner eus Brest, zo kouezhet e karantez gant Kreiz-Breizh, Herve Bellec, skrivañ pennadoù da vont gant tonioù ar bladenn.    Choant hon eus bet, e kenlabour gant Mediaoueg Karaez, da adkrouiñ an emgav zo bet etre Soig hag Herve e stumm un abadenn lenn ha seniñ hag a vo kinniget, ma vez brav an amzer, e  liorzh ar Chastell Ruz. Ma vez fall an amzer e vo graet en diabarzh.